**Joonas Aleksi Rask** (s. 24. maaliskuuta 1990 Savonlinna) on suomalainen jääkiekkoilija, joka pelaa SM-liigajoukkue Helsingin IFK:ssa. Hän on pelipaikaltaan oikea laitahyökkääjä, mutta Rask osaa pelata myös keskellä. Hän on pelannut aiemmin myös kaksi NHL-ottelua Nashville Predatorsissa kaudella 2012–2013. Elite Prospects -sivuston Matias Strozykin mukaan Rask on älykäs hyökkääjä, joka on hyvä luistelemaan ja käyttökelpoinen sekä yli- että alivoimalla. Hän ei ole kuitenkaan kovin fyysinen pelaaja. Rask laukoo oikealta.

Ura
---

### Seuraura

#### Juniorivuodet ja ensimmäiset SM-liigakaudet Ilveksessä

Rask on Savonlinnan Pallokerhon kasvatti. Hän voitti kaudella 2005–2006 koko C-nuorten I-divisioonan karsintojen piste- ja maalipörssin tehoilla 18+12=30 sekä C-nuorten I-divisioonan piste-, maali- ja syöttöpörssin tehoilla 23+19=42. Kaudeksi 2006–2017 16-vuotias Rask siirtyi Tampereen Ilveksen B-nuoriin. Kauden 2007–2008 hän vietti suurimmaksi osaksi seuran A-nuorissa, mutta Rask pelasi osan kaudestaan myös B-nuorissa. Huhtikuussa NHL:n kykyjenetsintätoimisto Central Scouting listasi hänet eurooppalaiskenttäpelaajien rankingissa sijalle 20. NHL:n varaustilaisuuteen 2008, mutta Raskia ei lopulta varattu koko varaustilaisuudessa.

Huhtikuussa 2008 Rask teki Ilveksen kanssa 2+1-vuotisen SM-liigasopimuksen. Hän teki liigadebyyttinsä runkosarjan kolmannella kierroksella 18. syyskuuta 2008 Kalevan Palloa vastaan. Liigauransa avausmaalin Rask teki 24. tammikuuta 2009 vieraissa Helsingin IFK:ta vastaan. Hän pelasi tulokaskautensa 2008–2009 aikana kaikkiaan 24 runkosarjaottelua tehden yhden maalin ja kolme playoff-ottelua tehden yhden syöttöpisteen. Raskilla oli pudotuspelien ensimmäisellä kierroksella Ilveksen paras teholukema (+2). Hän pelasi kauden aikana miesten pelejä myös yhteensä yhdeksän Mestis-ottelua lainalla Lempäälän Kisassa sekä alle 20-vuotiaiden maajoukkueessa tehopistein 1+8=9. Suurimman osan runkosarjastaan hän pelasi Ilveksen A-nuorissa.

Kaudella 2009–2010 Rask murtautui SM-liigatasolle. Hän teki 43 runkosarjaottelussa tehot 10+9=19 ja viidessä liigakarsintaottelussa kolme maalia. Rask oli liigakarsinnoissa Ilveksen paras maalintekijä Markus Seikolan ja Ryan Glennin kanssa. Hän oli myös runsaan kuukauden sivussa murrettuaan kätensä alle 20-vuotiaiden maajoukkueessa pelatussa Mestis-ottelussa marraskuussa 2009. Rask vahvisti kevätkaudella myös Ilveksen A-nuoria, jossa hän voitti kauden päätteeksi SM-pronssia. Joulukuussa 2009 Rask solmi Ilveksen kanssa kaksivuotisen jatkosopimuksen kevääseen 2012 saakka.

#### NHL-varaus ja tulokassopimus Nashville Predatorsiin

Nashville Predators varasi Raskin seitsemännellä kierroksella 198. pelaajana NHL:n varaustilaisuudessa 2010. Kaudella 2010–2011 hän nosti jälleen tasoaan edellisestä kaudesta. Rask oli Ilveksen ainoa kauden kaikki 60 runkosarjaottelua pelannut pelaaja ja hän teki niissä tehot 14+13=27. Rask oli joukkueen toiseksi paras maalintekijä Jesse Niinimäen jälkeen. Hän jakoi myös Ilveksen sisäisen tehotilaston voiton Jyrki Jokipakan kanssa lukemalla +5. Kauden 2011–2012 kynnyksellä, syyskuussa 2011 Rask joutui sivuun käden veneluun murtuman vuoksi marraskuun maaottelutaukoon saakka. Hän pelasi kauden aikana lopulta 32 runkosarjaottelua tehden 18 tehopistettä.

Maaliskuussa 2012 Rask teki kaksivuotisen NHL-tulokassopimuksen Nashville Predatorsin kanssa. Huhtikuussa hänen uutisoitiin pelaavan kausi 2012–2013 lainalla Jokereiden SM-liigajoukkueessa. Raskin kausi osoittautui kuitenkin pettymykseksi ja hänen oli vaikea löytää rooliaan. Hän teki runkosarjassa vain kymmenen tehopistettä. Jokereiden kauden päätyttyä, huhtikuussa 2013 Rask siirtyi AHL-joukkue Milwaukee Admiralsin vahvuuteen. Hän onnistui tekemään heti AHL-debyytissään 19. huhtikuuta 2013 Charlotte Checkersia vastaan tehot 1+1=2. Tämän jälkeen Rask nostettiin Predatorsin NHL-joukkueeseen, jossa hän debytoi runkosarjan toiseksi viimeisellä kierroksella 25. huhtikuuta 2013 vieraissa Detroit Red Wingsia vastaan. Rask sai ottelussa jääaikaa 6.36 minuuttia ja hän keräsi teholukeman –2 Predatorsin hävittyä ottelun lukemin 5–2. Runkosarjan päätöskierroksella 27. huhtikuuta 2013 Columbus Blue Jacketsia vastaan Rask onnistui tekemään NHL-uransa ensimmäisen tehopisteen oltuaan kakkossyöttäjänä Shea Weberin tekemään maaliin. NHL:n runkosarjan päätyttyä hän pelasi vielä yhden AHL:n pudotuspeliottelun.

Kauden 2013–2014 Rask pelasi kokonaan farmijoukkue Admiralsissa, jossa varsinainen tulokaskausi toi 58 runkosarjaottelussa tehot 4+10=14.

#### Paluu Suomeen ja siirtyminen HIFK:hon

Kaudeksi 2014–2015 Rask palasi SM-liigaan ja siirtyi 1+1-vuotisella sopimuksella Helsingin IFK:hon. Hänen kautensa alkoi vaisusti, sillä Rask ei onnistunut tekemään syyskuussa ainuttakaan tehopistettä. Lopulta hän teki runkosarjassa 29 tehopistettä. Pudotuspeleissä Rask jakoi neljällä osumallaan HIFK:n sisäisen maalipörssin voiton Tomáš Záborskýn kanssa. Kaudella 2015–2016 hän kärsi runkosarjassa loukkaantumisista ja teki 43 ottelussa 22 tehopistettä. Pudotuspeleissä Rask nousi kuitenkin uudelle tasolle. Hän jakoi tehoilla 4+13=17 koko SM-liigan syöttöpörssin voiton ketjukaverinsa Teemu Ramstedtin kanssa ja sijoittui pistepörssissä toiseksi hänen jälkeensä. Ensimmäisessä finaaliottelussa 15. huhtikuuta 2016 Tapparaa vastaan Rask teki HIFK:n 4–0-voittoon päättyneen ottelun voittomaaliksi jääneen avausosuman. Ari Vallin valitsi hänet ottelun Alumnien tähtien ykköstähdeksi. Raskin ja HIFK:n kausi päättyi lopulta kuitenkin SM-hopeaan, kun Tappara voitti ottelusarjan voitoin 4–2. Toukokuussa 2016 Rask teki HIFK:n kanssa vuoden mittaisen jatkosopimuksen.

Rask pelasi kaudella 2016–2017 runkosarjassa loukkaantumisten vuoksi vain 33 ottelua, mutta tehot 7+14=21 riittivät kuitenkin HIFK:n sisäisen pistepörssin neljänteen sijaan. Pudotuspeleissä hän jakoi joukkueen sisäisen tehotilaston voiton Juuso Puustisen kanssa lukemalla +8. Toukokuussa 2017 Rask teki HIFK:n kanssa vuoden mittaisen jatkosopimuksen. Kaudeksi 2017–2018 hänet nimettiin joukkueen varakapteeniksi. Rask jakoi HIFK:n sisäisen maalipörssin kolmannen sijan Juhani Tyrväisen ja Juha-Pekka Haatajan kanssa tehoilla 13+16=29 sekä sisäisen tehotilaston voiton Erik Thorellin ja Miro Heiskasen kanssa lukemalla +17. Pudotuspeleissä Rask jakoi joukkueen sisäisen syöttöpörssin voiton Jarkko Malisen kanssa seitsemällä syöttöpisteellään. Hän voitti kauden päätteeksi SM-pronssia. Helmikuussa 2018 Rask teki HIFK:n kanssa 1+1-vuotisen jatkosopimuksen.

Kaudella 2018–2019 Rask teki SM-liigan yhden kauden piste-ennätyksensä tehoilla 20+18=38, joilla hän oli HIFK:n kolmanneksi paras maalintekijä ja neljänneksi paras pistemies. Rask jakoi koko SM-liigan maalipörssin kymmenennen sijan HPK:n Teemu Turusen ja TPS:n Zach Budishin kanssa. Pudotuspeleissä hänellä oli joukkueen paras teholukema (+4), mutta Raskin kausi päättyi kuitenkin loukkaantumisen vuoksi toiseen välieräotteluun Oulun Kärppiä vastaan. Hän voitti HIFK:n sisäisen tehotilaston myös Mestarien liigassa lukemalla +2.

#### Siirtyminen Ruotsiin

Rask käytti HIFK-sopimuksessaan olleen option ulkomaille siirtymisestä ja hän siirtyi kaudeksi 2019–2020 kaksivuotisella sopimuksella Ruotsin SHL-liigan Örebro HK:hon. Hän voitti koko liigan jäähypörssin 98 minuutillaan. Kaudeksi 2021–2022 Rask siirtyi jatkamaan SHL-uraansa kaksivuotisella sopimuksella Luleå HF:n riveihin. Hän voitti kauden päätteeksi SHL-hopeaa. Kaudella 2022–2023, pudotuspelien ensimmäisen kierroksen kolmannessa ottelussa 14. maaliskuuta 2023 vieraissa IK Oskarshamnia vastaan Rask teki Luulajan 2–3-voittomaalin ensimmäisessä jatkoerässä ajassa 64.30 ja se vei joukkueen puolivälieriin otteluvoitoin 2–1. Hän sai ottelussa myös kakkossyöttöpisteen Erik Gustafssonin tekemään ylivoimamaaliin. Myös toisessa puolivälieräottelussa 18. maaliskuuta 2023 Växjö Lakers HC:tä vastaan Rask onnistui tekemään Luulajan 1–0-voittomaalin, joka tasoitti ottelusarjan 1–1:een. Lakers kuitenkin eteni lopulta välieriin otteluvoitoin 4–3. Samalla kaudella Rask eteni Luulajan kanssa Mestarien liigan finaaliin saakka, mutta mestaruuden vei lopulta kuitenkin Tappara lukemin 2–3.

#### Paluu HIFK:hon

Kaudeksi 2023–2024 Rask palasi kaksivuotisella sopimuksella Helsingin IFK:hon.

### Maajoukkueura

Rask pelasi alle 20-vuotiaiden MM-kilpailuissa vuosina 2009 ja 2010 toimien molemmissa turnauksissa Suomen varakapteenina. Hän pelasi myös alle 18-vuotiaiden MM-kilpailuissa vuonna 2008, jolloin Rask toimi Suomen kapteenina. Hän oli tehoilla 1+4=5 joukkueen paras syöttäjä ja jakoi sisäisen pistepörssin voiton Toni Rajalan kanssa. Valmennus valitsi Raskin Suomen turnauksen yhdeksi kolmesta parhaasta pelaajasta. Hänet valittiin myös Yhdysvaltoja vastaan pelatun alkulohkon ottelun päätteeksi joukkueensa ottelun parhaaksi pelaajaksi. Rask pelasi alle 18-vuotiaiden Ivan Hlinkan muistoturnauksessa vuonna 2007, jolloin hän voitti hopeaa. Yhteensä Rask on pelannut 20 nuorten ja 32 poikien maaottelua.

Suomen A-maajoukkueessa Rask on pelannut yhden ottelun. Hän sai ensituntumaa A-maajoukkueeseen tultuaan valituksi Suomen ensimmäiseen MM-leiriryhmään huhtikuussa 2010. Rask pelasi ensimmäisen ja toistaiseksi ainoan maaottelunsa 24. huhtikuuta 2010 Odensessa Tanskaa vastaan. Hänet merkittiin Suomen nelosketjun oikeaan laitaan Jarno Koskirannan ja Tommi Huhtalan viereen. Rask sai ottelussa myös syöttöpisteen Juuso Hietasen tekemään maaliin.

Muuta
-----

Raskin isoveli Tuukka pelasi omalla urallaan NHL-seura Boston Bruinsissa pudotuspelit mukaan lukien yhteensä 668 ottelua. Hän kuului seuran vuoden 2011 Stanley Cup-voittajajoukkueeseen ja kaudella 2013–2014 hänet palkittiin NHL:n parhaana maalivahtina Vezina Trophylla. Tuukka oli voittamassa myös olympiapronssia Sotšissa 2014. Tuukka ja Joonas olivat viides suomalainen veljespari, joka on pelannut NHL:ssä.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2006–2007 | Ilves | A-SM | 1 | 0 | 0 | 0 | 0 | – | – | – | – | – |
| 2007–2008 | Ilves | A-SM | 32 | 11 | 18 | 29 | 34 | 5 | 1 | 3 | 4 | 2 | U18 | 6 | 1 | 4 | 5 | 0 |
| 2008–2009 | Ilves | A-SM | 25 | 8 | 11 | 19 | 8 | – | – | – | – | – | JMM | 6 | 1 | 3 | 4 | 0 |
|  | Ilves | SM-liiga | 24 | 1 | 0 | 1 | 8 | 3 | 0 | 1 | 1 | 0 |
|  | LeKi | Mestis | 1 | 1 | 2 | 3 | 2 | – | – | – | – | – |
|  | Suomi U20 | Mestis | 8 | 0 | 6 | 6 | 0 | – | – | – | – | – |
| 2009–2010 | Ilves | A-SM | 2 | 0 | 0 | 0 | 2 | 4 | 2 | 2 | 4 | 0 | JMM | 6 | 2 | 0 | 2 | 0 |
|  | Ilves | SM-liiga | 43 | 10 | 9 | 19 | 32 | – | – | – | – | – |
|  | Suomi U20 | Mestis | 1 | 0 | 0 | 0 | 0 | – | – | – | – | – |
| 2010–2011 | Ilves | SM-liiga | 60 | 14 | 13 | 27 | 18 | 4 | 1 | 0 | 1 | 2 |
| 2011–2012 | Ilves | SM-liiga | 32 | 4 | 14 | 18 | 12 | – | – | – | – | – |
| 2012–2013 | Jokerit | SM-liiga | 52 | 5 | 5 | 10 | 6 | 2 | 0 | 0 | 0 | 0 |
|  | Nashville Predators | NHL | 2 | 0 | 1 | 1 | 0 | – | – | – | – | – |
|  | Milwaukee Admirals | AHL | 1 | 1 | 1 | 2 | 0 | 1 | 0 | 0 | 0 | 0 |
| 2013–2014 | Milwaukee Admirals | AHL | 58 | 4 | 10 | 14 | 15 | – | – | – | – | – |
| 2014–2015 | HIFK | SM-liiga | 49 | 11 | 18 | 29 | 20 | 8 | 4 | 2 | 6 | 6 |
| 2015–2016 | HIFK | SM-liiga | 43 | 10 | 12 | 22 | 10 | 18 | 4 | 13 | 17 | 0 |
| 2016–2017 | HIFK | SM-liiga | 33 | 7 | 14 | 21 | 8 | 13 | 4 | 6 | 10 | 6 |
| 2017–2018 | HIFK **(A)** | SM-liiga | 44 | 13 | 16 | 29 | 4 | 14 | 2 | 7 | 9 | 6 |
| 2018–2019 | HIFK **(A)** | SM-liiga | 57 | 20 | 18 | 38 | 14 | 8 | 2 | 3 | 5 | 2 |
| 2019–2020 | Örebro HK | SHL | 50 | 6 | 9 | 15 | 98 | – | – | – | – | – |
| 2020–2021 | Örebro HK | SHL | 52 | 9 | 16 | 25 | 10 | 9 | 0 | 3 | 3 | 0 |
| 2021–2022 | Luleå HF | SHL | 47 | 4 | 8 | 12 | 6 | 16 | 0 | 4 | 4 | 2 |
| 2022–2023 | Luleå HF | SHL | 48 | 5 | 7 | 12 | 12 | 10 | 2 | 1 | 3 | 2 |
| 2023–2024 | HIFK | SM-liiga | 49 | 11 | 9 | 20 | 17 | 7 | 2 | 0 | 2 | 12 |
| 1 kausi | yhteensä | NHL | 2 | 0 | 1 | 1 | 0 | – | – | – | – | – |
| 11 kautta | yhteensä | SM-liiga | 486 | 106 | 128 | 234 | 149 | 88 | 24 | 35 | 59 | 36 |
| 4 kautta | yhteensä | SHL | 197 | 24 | 40 | 64 | 126 | 35 | 2 | 8 | 10 | 4 |
| 2 kautta | yhteensä | AHL | 59 | 5 | 11 | 16 | 15 | 1 | 0 | 0 | 0 | 0 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Joonas Rask**.
* Joonas Rask The Internet Hockey Databasessa (englanniksi)
* Joonas Rask Eurohockey-sivustolla (englanniksi)
* Joonas Rask *Elite Prospects*. Everysport Media Group AB.  (englanniksi)

### Viitteet

1. 1 2  Hämäläinen, Tuomas: Tähtihyökkääjä palaa HIFK:hon: "Yhteydenpito jatkunut kaikkien näiden vuosien ajan" *MTVuutiset.fi*.  4.5.2023. Telia Company AB. Viitattu 7.5.2023.
2. ↑  Urheilukoulun 3/10 saapumiserän urheilijat valittu *urheilukouluntuki.fi*.  30.4.2010. Urheilukouluntuki. Viitattu 25.3.2016.
3. 1 2 3 4 5 6 7 8 9 10 11  Joonas Rask *Elite Prospects*. Everysport Media Group AB.  (englanniksi)
4. ↑  Elite Prospects - U16 I-divisioona Q Stats 2005-2006 *eliteprospects.com*. Everysport Media Group AB. Viitattu 25.4.2014. (englanniksi)
5. ↑  Elite Prospects - U16 I-divisioona Stats 2005-2006 *eliteprospects.com*. Everysport Media Group. Viitattu 25.4.2014. (englanniksi)
6. ↑  Stamkos varausikäisten kärkinimi, Rask ja Säteri suomalaisista korkeimmalla *Jatkoaika.com*.  26.4.2008. Jatkoaika r.y. Viitattu 31.3.2010.
7. ↑  Ilvekselle jatkosopimuksia, Juujärvi ja Pajuoja valmennustiimiin *Jatkoaika.com*.  8.4.2008. Jatkoaika r.y. Viitattu 31.3.2010.
8. ↑  Vuori, Mikko: Ilves käytti toisen elämänsä *Jatkoaika.com*.  24.1.2009. Jatkoaika r.y. Viitattu 6.8.2018.
9. ↑  Elite Prospects - Ilves *eliteprospects.com*. Everysport Media Group AB. Viitattu 25.4.2014. (englanniksi)
10. ↑  Pirttijärvi, Tuomas: Ilveksen pelaaja-arvostelut 2009–2010 *Jatkoaika.com*.  19.5.2010. Jatkoaika r.y. Viitattu 6.8.2018.
11. ↑  Elite Prospects - Ilves *eliteprospects.com*. Everysport Media Group AB. Viitattu 25.4.2014. (englanniksi)
12. ↑  Ilveksen Raskin kädessä murtuma *Jatkoaika.com*.  4.11.2009. Jatkoaika r.y. Viitattu 6.8.2018.
13. ↑  Jani Hurme Ilvekseen *Jatkoaika.com*.  18.12.2009. Jatkoaika r.y. Viitattu 31.3.2010.
14. ↑  Elite Prospects - Ilves *eliteprospects.com*. Everysport Media Group AB. Viitattu 25.4.2014. (englanniksi)
15. ↑  Pirttijärvi, Tuomas: Viivaluisteluharjoituksista takaisin pelin tempoon *Jatkoaika.com*.  8.11.2011. Jatkoaika r.y. Viitattu 6.8.2018.
16. ↑  Preds Sign Prospect Joonas Rask To Entry-Level Contract *nhl.com/predators*.  23.3.2012. Nashville, Tenn.:  Nashville Predators. Viitattu 26.4.2012. (englanniksi)
17. ↑  Jokerit julkisti Joonas Raskin sopimuksen *Jatkoaika.com*.  26.4.2012. Jatkoaika r.y. Viitattu 26.4.2012.
18. ↑  Huisman, Eetu: Jokerien pelaaja-arvostelut 2012–13: Olivatko odotukset kohtuullisia? *Jatkoaika.com*.  11.4.2013. Jatkoaika r.y. Viitattu 6.8.2018.
19. ↑  Myös Rask matkaa Pohjois-Amerikkaan *Jatkoaika.com*.  11.4.2013. Jatkoaika r.y. Viitattu 6.8.2018.
20. ↑  Laaksonen, Antti: Joonas Rask lähtee Pohjois-Amerikkaan *yle.fi*.  11.4.2013. Yleisradio Oy. Viitattu 27.4.2013.
21. ↑  Hiitelä, Juha: Nuorempi Rask sai NHL-kutsun *is.fi*.  25.4.2013. Vancouver:  Sanoma Media Finland Oy. Viitattu 27.4.2013.
22. ↑  Nyrhinen, Matti: Joonas Rask NHL:n uusin suomalainen – lähitodistaja Filppulan juhlamaalissa *MTVuutiset.fi*.  26.4.2013. Telia Company AB. Viitattu 27.4.2013.
23. ↑  Nashville Predators at Columbus Blue Jackets Box Score — April 27, 2013 *Hockey-Reference.com*.  27.4.2013. Sports Reference LLC. Viitattu 6.8.2018. (englanniksi)
24. ↑  Törmänen sai kokoonpanoonsa jämäkkyyttä ja energiaa - Rask ja Honkaheimo HIFK:hon *Jatkoaika.com*.  9.6.2014. Jatkoaika r.y. Viitattu 6.8.2018.
25. ↑  Iilomo, Sami: HIFK:n välitodistukset, syksy 2014 *Jatkoaika.com*.  23.12.2014. Jatkoaika r.y. Viitattu 6.8.2018.
26. ↑  Elite Prospects - HIFK *eliteprospects.com*. Everysport Media Group AB. Viitattu 8.8.2023. (englanniksi)
27. ↑  Elite Prospects - Liiga Stats 2015-2016 *eliteprospects.com*. Everysport Media Group AB. Viitattu 25.4.2014. (englanniksi)
28. ↑  Otteluseuranta *liiga.fi*.  15.4.2016. Jääkiekon SM-liiga. Viitattu 6.8.2018.
29. ↑  HIFK:lle tärkeitä jatkajia - Elkins jatkaa Helsingissä *Jatkoaika.com*.  12.5.2016. Jatkoaika r.y. Viitattu 6.8.2018.
30. ↑  Elite Prospects - HIFK *eliteprospects.com*. Everysport Media Group AB. Viitattu 25.4.2014. (englanniksi)
31. ↑  Selin korvaa Törmäsen HIFK:n käskyttäjänä - Runkopelaajille jatkosopimuksia *Jatkoaika.com*.  8.5.2017. Jatkoaika r.y. Viitattu 6.8.2018.
32. ↑  Petrell HIFK:n kapteeniksi *Jatkoaika.com*.  31.8.2017. Jatkoaika r.y. Viitattu 6.8.2018.
33. ↑  Elite Prospects - HIFK *eliteprospects.com*. Everysport Media Group AB. Viitattu 25.4.2014. (englanniksi)
34. ↑  HIFK:n ensi kauden runko rakentuu - kolme tärkeää jatkosopimusta *Jatkoaika.com*.  2.2.2018. Jatkoaika r.y. Viitattu 3.2.2018.
35. ↑  Elite Prospects - Liiga Stats 2018-2019 *eliteprospects.com*. Everysport Media Group AB. Viitattu 25.4.2014. (englanniksi)
36. ↑  Pärnänen, Antti: HIFK-kanki Kankaanperä joutui kesken välierän kuvauksiin – Tähtihyökkääjä Raskin tilanne epäselvä *Jatkoaika.com*.  8.4.2019. Jatkoaika r.y. Viitattu 25.4.2019.
37. ↑  Elite Prospects - HIFK *eliteprospects.com*. Everysport Media Group AB. Viitattu 25.4.2014. (englanniksi)
38. ↑  Suopuro, Micke: HIFK:n tehohyökkääjä Joonas Rask ei jatka SM-liigassa – siirtyy ensi kaudeksi Ruotsiin *yle.fi*.  20.4.2019. Yleisradio Oy. Viitattu 8.8.2023.
39. ↑  Hedlund, Robert: Rask och Andersson klara för Luleå Hockey *luleahockey.se*. Luleå Hockey Drift AB. Viitattu 8.8.2023. (ruotsiksi)
40. ↑  Uusitalo, Timo: Joonas Rask pelasti CHL-finalistin kesälomilta – Myös Tony Sundille voittomaali SHL:n "säälipleijareissa" *yle.fi*.  14.3.2023. Yleisradio Oy. Viitattu 8.8.2023.
41. ↑  Joonas Rask *old.shl.se*. SHL AB. Viitattu 8.8.2023. (ruotsiksi)
42. ↑  Joonas Rask *old.shl.se*. SHL AB. Viitattu 8.8.2023. (ruotsiksi)
43. ↑  Hägglund, Johannes: LASSINANTTI HISTORISK NÄR LULEÅ NOLLADE VÄXJÖ *SHL.se*.  18.3.2023. SHL AB. Viitattu 8.8.2023. (ruotsiksi)
44. ↑  Elite Prospects - Finland U18 *eliteprospects.com*. Everysport Media Group AB. Viitattu 25.4.2014. (englanniksi)
45. ↑  BEST PLAYERS PER GAME (pdf) IIHF. Viitattu 6.8.2018. (englanniksi)
46. ↑  2007 U18 Memorial of Ivan Hlinka *HockeySlovakia.sk*. Slovenský zväz ľadového hokeja. Viitattu 25.4.2019. (slovakiksi)
47. ↑  Sundstén, Michael: Tehokkaimmat Leijonat halki historian – Selänne toisena *ts.fi*.  17.2.2014. Turun Sanomat Oy. Viitattu 6.8.2018.
48. ↑  Jalonen valitsi Leijonien leiriryhmän *Jatkoaika.com*.  11.4.2010. Jatkoaika. Viitattu 6.8.2018.
49. ↑  Leijonat nihkeään voittoon Tanskasta *yle.fi*.  24.4.2010. Yleisradio. Viitattu 6.8.2018.
50. ↑  Nyrhinen, Matti: Raskeista historian viides suomalainen veljespari NHL:ssä *MTVuutiset.fi*.  26.4.2013. Telia Company AB. Viitattu 27.4.2013.

HIFK – SM-liiga
2 Martin (**A**) |
6 Sund |
10 Vesalainen |
11 Melart (**C**) |
13 Ikonen |
14 Manninen |
18 Tallberg |
21 Lehterä (**C**) |
24 Kaskimäki |
30 Taponen |
31 Koivistoinen (**A**) |
33 Kiviharju |
40 Lindbohm |
41 Pihlström |
43 Marleau |
44 Väänänen |
45 Åsten |
47 Komarov |
50 Eliáš |
51 Jääskä (**A**) |
55 Kotkansalo |
57 Motin |
63 Bourque |
73 Lehmus |
74 Nättinen |
78 J. Seppälä |
80 Hovinen |
81 Pakarinen (**A**) |
83 Luhanka |
85 N. Seppälä |
88 Rask |
90 Vinni  

Valmentajat Peltonen – Ojanen – Tilkanen – Lundell – Mali – Halttunen